DANKIE VIR U HULP MET MY VORIGE VRAAG. WIL NET GRAAG WEET IS DAAR ENIGE NEWE EFFEKTE MET DIE GEBRUIK VAN NeOpuntia® (Opuntia-ficus indica) 1600mg WAT IN USN SE FAT BLOCK IS WAARVAN HULLE MENS DALK NIE SAL INLIG VAN NIE? EN WAT SAL N VEILIGE HOEVEELHEID WEES OM IN TE NEEM NA N ETE VOLGENS U OPINIE? DANKIE VIR U HULP. LULU
Dis niks anders 'n ekstrak van 'n tipe turksvy-plant nie en newe-effekte behoort minimaal te wees. Dit word as 'n vet-bindmiddel gebruik om vetabsorbsie in die liggaam te verminder.
Posted by: Anne Dyer | 2010/07/10
Somebody recommended Relislim tablets for losing weight, is this product safe? I have high blood pressure.
Reply to Anne Dyer Prins Edward, Hertog van Kent en Strathearn - Wikipedia
Prins Edward, die Hertog van Kent en Strathearn (Edward Augustus; 2 November 1767 – 23 Januarie 1820) was ’n lid van die Britse koninklike familie, die vierde seun van koning George III en die vader van koningin Victoria. Hy het op 23 April 1799 die Hertog van Kent en Strathearn en die Graaf van Dublin geword – in dieselfde jaar dat hy hoofbevelvoerder in Noord-Amerika geword het.
Die Hertog van Kent en Strathearn
Prinses Victoria van Sakse-Koburg-Saalfeld
SKH die Hertog van Kent
SKH prins Edward
2 November 1767; Buckingham-paleis, Londen
23 Januarie 1820; Woodbrook Cottage, Sidmouth, Devon
Prins Edward is in Buckingham-paleis gebore. Sy vader was die heersende Britse koning, George III, die oudste seun van Frederick, die Prins van Wallis en Augusta van Sakse-Gotha. Edward se ma was koningin Charlotte (gebore hertogin Charlotte van Mecklenburg-Strelitz), die dogter van hertog Charles Louis Frederick van Mecklenburg-Strelitz, prins van Mirow. As seun van ’n Britse monarg was sy aanspreekvorm van geboorte af "Sy Koninklike Hoogheid prins Edward". Hy was die vierde aanspraakmaker op die Britse troon ná sy drie ouer broers.
Die Hertog van Kent het verskeie minnaresse gehad, van wie die bekendste Adelaide Dubus was by wie hy twee buite-egtelike dogters, Adelaide Victoria Augusta Dubus en Julie de St Laurent, gehad het. Hy het egter ongetroud gebly tot in 1818, toe die troonopvolging onseker begin lyk het ná die dood van die enigste wettige kleinkind van George III, prinses Charlotte Augusta van Wallis. Die prins-regent en sy jonger broer, die Hertog van York, het geen wettige kinders gehad nie hoewel hulle getroud was. Die ongetroude seuns van koning George, die Hertog van Clarence (later koning William IV), die Hertog van Kent en die Hertog van Cambridge, het almal haastig getrou en ’n erfgenaam vir die troon verskaf.
Die Hertog van Kent het verloof geraak aan prinses Victoria van Sakse-Koburg-Saalfeld (17 Augustus 1786 – 16 Maart 1861), die dogter van hertog Franz Friedrich van Sakse-Koburg-Saalfeld. Hulle het op 29 Mei 1818 by Schloss Ehrenburg, Koburg, getrou en later, op 11 Julie 1818, weer by Kew-paleis, Richmond Park, Surrey. Hulle het een dogter gehad – prinses Alexandrina Victoria van Kent (24 Mei 1819 – 22 Januarie 1901).
Die Hertog van Kent is op 23 Januarie 1820 by Woodbrook Cottage, Sidmouth, Devon, dood ná ’n kort siekte wat waarskynlik deur ’n verkoue veroorsaak is. Dit was net ses dae voor sy pa, George III, en minder as ’n jaar ná die geboorte van sy dogter. Aangesien nie een van sy drie ouer broers oorlewende wettige kinders gehad het nie, het sy dogter koningin geword ná die dood van koning William IV in 1837.
Die Suid-Afrikaanse Prins Edward-eilande is na prins Edward genoem, asook die Kanadese provinsie Prins Edward-eiland, Prins Edward-distrik in Ontario, die dorp Point Edward in Ontario en die dorp Kentville in Nieu-Skotland.
Hierdie artikel is merendeels vertaal vanaf die Engelse Wikipedia-artikel en:Prince Edward, Duke of Kent and Strathearn
Naftel, W.D. (2005). Prince Edward's Legacy: The Duke of Kent in Halifax: Romance and beautiful buildings Halifax, Nieu-Skotland: Formac Publishing. ISBN 978-0-88780-648-3
Ontsluit van "https://af.wikipedia.org/w/index.php?title=Prins_Edward,_Hertog_van_Kent_en_Strathearn&oldid=2217173"
Last edited on 25 Junie 2020, at 10:27
Die bladsy is laas op 25 Junie 2020 om 10:27 bygewerk.